PTT โบรกฯชี้เงินปันผลปี62-63 สูง ธุรกิจกระจายความเสี่ยงได้ดีแนะซื้อาเป้า 60 บาท
PTT โบรกฯชี้เงินปันผลปี62-63 สูง ธุรกิจกระจายความเสี่ยงได้ดีแนะซื้อาเป้า 60 บาท
26 ธ.ค. 2561

บล.ดีบีเอสฯ ระบุในบทวิเคราะห์วันนี้(26ธ.ค.61) ว่า บริษัท ปตท. จำกัด (มหาชน) หรือ PTT ล่าสุดได้เปิดเผยกลยุทธ์ PRIDE คือ สร้างความสมดุลในเรื่องการเติบโต ทุกแง่มุม และ Treasure (3D) เพื่อปรับแผนธุรกิจ ว่าควรจะเป็นระยะสั้น หรือระยะยาว ในสามเฟสคือ ระยะสั้น (Do Now) , ระยะกลาง (Decide Now)  และ ระยะยาว (Design Now) มุ่งให้ความสนใจไปยังธุรกิจใหม่ที่มีลักษณะเป็น S-Curve เช่น life science, material science, Robotics/AI, smart city เป็นต้น
ได้มีการปรับลดการใช้เงินลงทุน (Capex) สำหรับแผน 5 ปีจากเดิม 221 พันล้านบาท เป็น 167 พันล้านบาท เพราะลงทุนไปมากแล้วในปี 61 แต่ก็ยังมีแผนธุรกิจที่แข็งแกร่งรองรับอยู่
คงคำแนะนำ ซื้อ ด้วยราคาพื้นฐาน 60.00 บาท ซึ่งประเมินด้วยวิธี SOP (Sum of Parts) ราคาปิดมีส่วนเพิ่มได้อีก 26% บริษัทจ่ายปันผลได้ดี คาดการณ์อัตราผลตอบแทนปันผลปี 62 และ 63 สูงเป็น 6.3% ในแต่ละปี มีธุรกิจทั้งต้นน้ำและปลายน้ำ ช่วยกระจายความเสี่ยงทางธุรกิจได้เป็นอย่างดี ท่ามกลางภาวะตลาดที่ผันผวนสูง และมีความไม่แน่นอนสูง